Diari Oficial de la Generalitat Valenciana


Sumari del DOGV 4388, del 28-11-2002 (2002/12111)

RESOLUCIÓ 15/2002, de 19 de novembre, de la Presidència de l'Acadèmia Valenciana de la Llengua, per la qual es publica l'Acord de la Junta de Govern, de 28 d'octubre del 2002, pel qual es concedixen les ajudes als centres valencians de l'exterior de l'Estat espanyol.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12235


Organisme emissor
:   Acadèmia Valenciana de la Llengua

Tipus de document
:   Resolució

RESOLUCIÓ 15/2002, de 19 de novembre, de la Presidència de l'Acadèmia Valenciana de la Llengua, per la qual es publica l'Acord de la Junta de Govern, de 28 d'octubre del 2002, pel qual es concedixen les ajudes als centres valencians de l'exterior de l'Estat espanyol. [2002/A12966]
  
Segons establix l'article 19.c de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, ordene la publicació de l'acord següent:
  
Acord de la Junta de Govern, de 28 d'octubre del 2002, pel qual es concedixen les ajudes als centres valencians de l'exterior de l'Estat espanyol
  
Per Resolució 13/2002, de 25 de juliol, de la Presidència de l'Acadèmia Valenciana de la Llengua, per la qual es publica l'Acord del Ple de la AVL, de 23 de juliol del 2002, modificada per Resolució 14/2002, de 3 de setembre, es convocaren ajudes a la difusió i la promoció del valencià en els centres valencians de l'exterior de l'Estat espanyol.
  
L'article 7.2 de les bases que regulen esta convocatòria indica que les ajudes es concediran per acord de la Junta de Govern, a proposta de la comissió avaluadora.
  
Vista la proposta d'adjudicació de les ajudes a la difusió i promoció del valencià en els centres valencians de l'exterior de l'Estat espanyol, presa en la reunió realitzada el dia 24 d'octubre del 2002.
  
Atés que les sol·licituds presentades complixen tots els requisits establits en les bases reguladores per a la concessió d'ajudes a la difusió i la promoció del valencià en els centres valencians de l'exterior de l'Estat espanyol.
  
La Junta de Govern, en la reunió de 28 d'octubre del 2002, acorda:
  
Primer
  
Concedir ajudes als centres valencians en l'exterior de l'Estat espanyol per a l'adquisició de llibres i material multimèdia en valencià, per les quantitats següents:
  
Centres valencians
  
de l'exterior de l'Estat espanyol EUR
  
Asociación Comunidad Valenciana en el Uruguay 1.393,00
  
Centro Valenciano de San Juan. Rawson (Argentina) 1.777,24
  
Asociación de Estudiantes Valencianos
  
de Alemania. Mainz. 500,00
  
Centro Cultural Valenciano del Ródano. Saint Genis
  
Laval. França. 500,00
  
Falla valenciana El Turia. Buenos Aires (Argentina) 1.393,00
  
Centro Valenciano de Rosario (Argentina) 1.266,00
  
Colectividad Valenciana de Chile. Santiago de Xile. 1.649,00
  
Casa Regional Valenciana. París (França) 1.266,00
  
Centro Regional Valenciano. Mendoza (Argentina). 1.521,00
  
Centro Valenciano del Perú. Lima. 755,00
  
Total 12.020,24
  
Segon
  
L'import de cada una de les ajudes concedides en el punt anterior, per un import total de 12.020,24 EUR (dotze mil vint euros amb vint-i-quatre cèntims), es finançarà a càrrec de la línia "Ajudes a la difusió i promoció del valencià", codi T5404000, del capítol IV, del programa 541.10, Investigació i Normalització Lingüística de l'Idioma Valencià.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar potestativament recurs de reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del Ple de l'Acadèmia Valenciana de la Llengua en el termini d'un mes comptador des de l'endemà de la publicació.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.